CELEX: 32021L2171
Language: el
Date: 2021-12-07 00:00:00
Title: Εκτελεστική οδηγία (ΕΕ) 2021/2171 της Επιτροπής της 7ης Δεκεμβρίου 2021 για την τροποποίηση της οδηγίας 66/402/ΕΟΚ του Συμβουλίου όσον αφορά τα βάρη των παρτίδων σπόρων και των δειγμάτων της Avena nuda (Κείμενο που παρουσιάζει ενδιαφέρον για τον ΕΟΧ)

8.12.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 438/84
               
            
         ΕΚΤΕΛΕΣΤΙΚΗ ΟΔΗΓΙΑ (ΕΕ) 2021/2171 ΤΗΣ ΕΠΙΤΡΟΠΗΣ
         της 7ης Δεκεμβρίου 2021
         για την τροποποίηση της οδηγίας 66/402/ΕΟΚ του Συμβουλίου όσον αφορά τα βάρη των παρτίδων σπόρων και των δειγμάτων της Avena nuda
         
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία 66/402/ΕΟΚ του Συμβουλίου, της 14ης Ιουνίου 1966, περί εμπορίας σπόρων προς σπορά (1), και ιδίως το άρθρο 21α,
         Εκτιμώντας τα ακόλουθα:
         
                     (1)
                  
                  
                     Η εκτελεστική οδηγία (ΕΕ) 2021/415 της Επιτροπής (2) τροποποίησε την οδηγία 66/402/ΕΟΚ και, λόγω σφάλματος εκ παραδρομής, διέγραψε την ονομασία είδους Avena nuda από την εγγραφή στην τρίτη γραμμή της πρώτης στήλης του πίνακα στο παράρτημα III της οδηγίας 66/402/ΕΟΚ. Αυτό είχε ως αποτέλεσμα να μη ρυθμίζεται πλέον το μέγιστο βάρος μιας παρτίδας σπόρων και το ελάχιστο βάρος ενός δείγματος σπόρων του είδους Avena nuda. Ως εκ τούτου, η διαγραφείσα ονομασία είδους Avena nuda θα πρέπει να επανεισαχθεί.
                  
               
                     (2)
                  
                  
                     Κατά συνέπεια, η οδηγία 66/402/ΕΟΚ θα πρέπει να τροποποιηθεί αναλόγως.
                  
               
                     (3)
                  
                  
                     Για λόγους ασφάλειας δικαίου, η ημερομηνία μεταφοράς στο εθνικό δίκαιο που προβλέπεται στην παρούσα οδηγία θα πρέπει να αντιστοιχεί στην ημερομηνία μεταφοράς που προβλέπεται στην εκτελεστική οδηγία (ΕΕ) 2021/415.
                  
               
                     (4)
                  
                  
                     Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
         
            Άρθρο 1
            Τροποποίηση της οδηγίας 66/402/ΕΟΚ
            Στο παράρτημα III της οδηγίας 66/402/ΕΟΚ, η εγγραφή στην τρίτη γραμμή της πρώτης στήλης του πίνακα αντικαθίσταται από το ακόλουθο κείμενο:
            
               «Avena nuda, Avena sativa, Avena strigosa, Hordeum vulgare, Triticum aestivum subsp. aestivum, Triticum turgidum subsp. durum, Triticum aestivum subsp. spelta, Secale cereale, xTriticosecale».
            
         
         
            Άρθρο 2
            Μεταφορά στο εθνικό δίκαιο
            
               1.   Τα κράτη μέλη θεσπίζουν και δημοσιεύουν, το αργότερο έως τις 31 Ιανουαρίου 2022, τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία. Ανακοινώνουν αμέσως στην Επιτροπή το κείμενο των εν λόγω διατάξεων.
               Εφαρμόζουν τις εν λόγω διατάξεις από την 1η Φεβρουαρίου 2022.
               Οι διατάξεις αυτές, όταν θεσπίζονται από τα κράτη μέλη, περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της αναφοράς αποφασίζεται από τα κράτη μέλη.
            
            
               2.   Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εθνικού δικαίου τις οποίες θεσπίζουν στον τομέα που διέπεται από την παρούσα οδηγία.
            
         
         
            Άρθρο 3
            Έναρξη ισχύος
            Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
         
         
            Άρθρο 4
            Αποδέκτες
            Η παρούσα οδηγία απευθύνεται στα κράτη μέλη.
         
         
            Βρυξέλλες, 7 Δεκεμβρίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ 125 της 11.7.1966, σ. 2309.
         
            (2)  Εκτελεστική οδηγία (EE) 2021/415 της Επιτροπής, της 8ης Μαρτίου 2021, για την τροποποίηση των οδηγιών 66/401/ΕΟΚ και 66/402/ΕΟΚ του Συμβουλίου με σκοπό την προσαρμογή στην εξέλιξη των επιστημονικών και τεχνικών γνώσεων, των ταξινομικών ομάδων και των ονομασιών ορισμένων ειδών σπόρων και ζιζανίων (ΕΕ L 81 της 9.3.2021, σ. 65).